Kako e matla 'me kea tšepa hore e mong le e mong o fumana ba ratang. . .! Boitsholo jo bo theilweng mo Baebeleng bo akaretsa le go ikanyega mo lenyalong, le e tshwanetseng ya nna kamano e e nnelang ruri. Mme banyalani ba palo e e ntseng e oketsega ba felela kwa kgotleng ya tlhalo. Pampiri ya dikgang ya Katoliki ya Christ in der Gegenwart (The Contemporary Christian) e bega gore “tota le kwa Switzerland ‘e e tshwareletseng mo ngwaong,’ manyalo a a ntseng a oketsega a a thubega.” Kwa Netherlands, diperesente di le 33 tsa manyalo otlhe di felela ka tlhalo. Mosadi mongwe yo o lemogileng diphetogo tsa loago kwa Jeremane mo dingwageng di se kae tse di fetileng o ne a kwala jaana ka se a tshwenyegileng ka sone: “Jaanong lenyalo le tsewa e le selo sa bogologolo le se se fetilweng ke nako. Batho ga ba tlhole ba nyala molekane wa bosakhutleng.”